**חושים- משימת סיכום**

**⏴ במבט חדש לכיתה א**

**היקף יחידת הלימוד:** שיעור אחד

**עמודים:** 58 - 60

# משימת סיכום- קולטים מידע מהסביבה בעזרת החושים

המשימה שבעמודים 58 - 59 מסכמת את נושא החושים המשימה נועדה להביא את תלמידים להבנה שפעולה משולבת של החושים תורמת לנו לתפקוד תקין ולהתמצאות בסביבה. החושים מאפשרים לנו ליצור תקשורת, לחוש הנאה, לזהות מצבי סכנה, להימנע מרעש צורם או לדחות מזון תפל. משימה זו יכולה לשמש להערכת לומדים.

החושים הם כמו "חלונות לעולם", שדרכם אנו קולטים גירויים מהסביבה ומתנהגים בהתאם. בכל מצב שבו נמצא האדם הוא רואה מה שסביבו, שומע את הקולות, חש בעור גופו את טמפרטורת הסביבה, מריח ריחות וכדומה. הקליטה בעזרת איברי החוש מתרחשת בו זמנית ובמשולב.

לפני ביצוע המשימה, חשוב להקריא את הקטע שבעמוד 58 ולדון בתפקודו של כל חוש, כפי שמופיע בתיאור מסיבת יום ההולדת.

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי לפעילות המתוקשבת חושים בגופנו. מסכמת את נושא החושים.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) משימה **מה בקופסה?** המשימה עוסקת במידע הנקלט בעזרת החושים. על התלמידים לזהות מה יש בכל קופסה בעזרת המידע שנקלט בחושים: צבע, צורה, קול, מרקם, טעם, ריח.

# בחוברת זו למדנו

מומלץ לקרוא בקול עם הילדים את היגדי הסיכום שבעמוד 60, ולבקש מהתלמידים להשלים בקול את מושגי המפתח.

אפשר להשתמש בהיגדי הסיכום לפעולות של הערכה:

* פריטים של נכון/לא נכון,

לדוגמה: בעזרת חוש השמיעה אנו קולטים צורה, מרקם, חום וקור- **נכון / לא נכון**

* פריטים של השלמת מילים מתוך מחסן מלים

לדוגמה: בעזרת חוש הטעם אנו קולטים

* תיאור תופעה

לבחור משפט ולתאר את התוכן המילולי באופן בלתי מילולי (איור, ציור וכדומה) וגם להפך- מחזותי למילולי

* משפטי התאמה- להתאים בין שם החוש לתפקידיו, להתאים בין הכלי הטכנולוגי לתפקידו

מומלץ להכין ספר חושים אישי שבו יציגו התלמידים תמונות, עצמים, חומרים, ביחס לכל אחד מהחושים. למשל, בהקשר לחוש הראייה, מוצע להזמין אותם להוסיף מראות, צבעים, תמונות של דברים שהם אוהבים. ספר החושים יכול לשמש כתוצר למידה.

מומלץ להיכנס לספר הדיגיטלי, עמודים 58 - 59 ולענות על משימות לסיכום החוברת:

**חושים בגופנו, עוגה טעימה, קולטים מידע בעזרת החושים, באיזה חוש קולטים את המידע?.**